สวัสดีครับ พอดีผมช่วยตัวเองแล้วพอหลังจากที่หลั่งเสร็จ ตรงปลายท่อปัสสาวะกลับเป็นสีแดงครับ และมีอาการแสบเล็กน้อย เป็น ๆ หาย ๆ มาประมาณอาทิตย์กว่า ๆ แล้วครับ แต่ไม่มีอาการปวดหรือเป็นไข้เลยครับ ตอนแรกคิดว่าช่วยตัวเองนานเกินไป เลยทำแบบวันเว้นวัน แต่ก็ยังไม่ดีขึ้นครับ อาการแบบนี้สามารถทำอย่างไรได้บ้างครับ
สวัสดีค่ะ จากที่เล่ามา น่าจะเป็นปลายท่อปัสสาวะอักเสบนะคะ ซึ่งมักเกิดจากการดูแลความสะอาดไม่เหมาะสม หรือมีการติดเชื้อค่ะเบื้องต้น แนะนำทำความสะอาดเพื่อลดการอักเสบ โดยการร่นหนังหุ้มปลายอวัยวะเพศขึ้น แล้วใช้น้ำเปล่าทำความสะอาดส่วนปลายของอวัยวะเพศ อาจใช้สบู่ที่อ่อนโยนต่อผิวทำความสะอาดร่วมด้วย แต่ควรล้างออกด้วยน้ำเปล่าให้หมดจด จากนั้นซับอวัยวะเพศให้แห้งก่อนร่นหนังหุ้มปลายลงเพื่อปิดส่วนปลายของอวัยวะเพศ ค่ะ หากดูแลตามข้างต้นแล้วอาการต่างๆไม่ดีขึ้น แนะนำไปพบแพทย์นะคะสามารถอ่านเพิ่มเติมได้ที่นี่ค่ะ